**ב"ה 7.2.2019**

**תכנית חומש וועד מקומי טירת יהודה**

**חברים,**

**כפי שהובטח במהלך הבחירות, אנו מבקשים להגיש לעיונכם תוכנית חומש לוועד המקומי.**

**בתכנית באים לידי ביטוי השאיפות שלנו חברי הוועד והבקשות שהועלו ע"י התושבים ואנשי מקצוע**

**ושהוועד ראה לנכון להכניס לתכנית החומש.**

**מרגיש חובה לציין את התגייסותם של חברי הוועד : נורית שלו, יניב סולמי, אשר גואטה ודני ביטון**

**לקידום הנושאים החשובים כל-כך לשגרת החיים במושב**

**ולא פחות את התגייסות המתנדבים בוועדות השונות. כוחם של חברי הוועדות בא לידי ביטוי ישיר בפעילויות השונות , חלקן חשופות לציבור באירועים השונים וחלקן נעשות בשקט ובצניעות כמו וועדות הרווחה והביטחון.**

**כל לילה יש מתנדבים שמסיירים במושב ואת התוצאה כולנו רואים בירידה החדה שיש בפריצות למושב.**

**וזו רק וועדה אחת, יש עוד מתנדבים רבים שפועלים בשקט ובצניעות ומשפיעים על איכות חיינו.**

**זה הכח שלנו התושבים וזו העוצמה שמשפיעה עלינו חברי הוועד להמשיך ולפעול תוך שיתוף פעולה עם התושבים המתנדבים.**

**נושא הנוער תופס מקום מרכזי בפעילות של הוועד, אנו פועלים במרץ לגיוס רכז נוער ואיחוד הפעילויות השונות של הנוער ב"צינור" אחד מרכזי שיכיל את כל בני הנוער ללא יוצא מן הכלל מהכניסה לבני עקיבא ועד גיוסם לצבא וממנו יצאו לפעילויות השונות, להדרכה, להתנדבות קהילתית במושב או בחבל ולכל פעילות אחרת כפי שתיקבע ע"י רכזי הנוער והקהילה, העיקר שיגדלו יחד, שיפתחו הוואי חברתי שיעצים אותם ויקנה להם ערכים שישארו איתם לכל החיים.**

**נושא נוסף שאנו שמים עליו דגש הוא נושא הניקיון במושב. חברים, אנחנו במלחמות קבעות עם המועצה בנושא הניקיון, שיוסיפו ימי טיאוט כבישים ושיאספו גזם כמו שצריך וינקו אחריהם. אבל כל זה לא יעזור אם אנו התושבים לא נקדיש תשומת לב לנושא. אנחנו מבקשים מהציבור שלא להוציא גזם לפני יום רביעי בצהריים ! ערמות הגזם הופכות בתוך מס שעות לערמות זבל שמכערות נורא את המושב. המועצה תגביר בתקופה הקרובה את האכיפה בנושא זה, חבל שגם הרחובות יהיו מטונפים וגם נקבל קנסות.**

**יש לא מעט בתים ומשקים שהצמחיה שלהם פולשת לשטח הרחוב ו/או המרדכה. אנו מבקשים בכל לשון של בקשה להקפיד לגזום את הצמחיה ולהקפיד על הנראות של חזית הבית או המשק. בסוף זה הנראות של המושב, והוא של כולנו.**

**בתקופה הקרובה נפיץ סקרים בנושאים שונים, במטרה להתאים את הפעולות שלנו לרצון התושבים.**

**מענה לסקרים ישפיע על פעולות הוועד ובסוף על אורח החיים במושב.**

**בעזרת השם נעשה ונצליח.**

**יאיר.**

**חינוך:**

* שיפור החינוך במושב מהמעון עד סוף התיכון
* תוספות העשרה לגני ילדים
* הרחבת פעילות המועדונית
* הגדלת מגוון החוגים במושב
* חינוך למצויינות והקניית ערכים יהדות וציונות

**תרבות:**

* הרחבת פעילויות התרבות במושב
* הגדלת תקציבי התרבות
* ייזום אירועים מותאמים לשכבות ומגזרים
* שיתוף הציבור בבחירת סוג האירועים
* הגדלת הפעילויות לגיל הרך באמצעות הספריה
* הגדלת הסיפריה ושעות הפתיחה
* גיוס ספרנית בחצי משרה

**נוער:**

* גיוס רכז נוער
* שילוב כל הנוער במושב בפעילויות מגבשות
* הגדלת מרחב ההתנדבות לנוער מהמושב
* יישום תוכניות תאגיד מעגלים
* להפוך את הנוער המושבי למקור לגאווה ולאחדות
* הקניית ערכים יהודיים וישראלים

**בני עקיבא:**

* גיוס קומונרית
* הקמת גוף הורי משמעותי להכוונת המדריכים
* הגדלת השילוב בין בני עקיבא לנוער
* קיום פעילויות משולבות נוער- בנ"ע
* הגדלת המעורבות של תאגיד מעגלים בהחלטות מקצועיות
* חיזוק נחשון בתחום ההתנדבויות ברמה המושבית וביישובי המועצה
* העשרת הפעילויות השונות
* תקצוב מוגבר

**ותיקים**

* שילוב הוותיקים באירועי המושב השנתיים – עצמאות, ימי זיכרון, אירועי שנות ה 70
* שילוב הוותיקים באירועי הנוער ובני עקיבא
* תמיכה תקציבית בפעילויות השונות
* הרחבת מגוון הפעילויות כך שיתאימו לכל המגזרים במושב**.**

**ספורט:**

* הגדלה והרחבה של אירועי הספורט במושב תוך שילוב כל שכבות האוכלוסיה
* הקניית ערכים למצויינות דרך הספורט
* יציאה לאירועי ספורט מושביים
* הגדלת מגוון חוגי הספורט במושב

**מעורבות חברתית:**

* הגדלת מערך ההתנדבות במושב
* תמיכה אקטיבית של הוועד לכלל הוועדות השונות
* ריכוז מאמץ בשילוב כלל התושבים במאמצים החברתיים במושב
* הקמת פורום ראשי וועדות
* שילוב כוחות בין הוועדות ליצירת קהילה

**פיתוח – מבנים:**

* הקמת מבנה נוער - מבנה בני עקיבא
* שידרוג גני שעשועים והצללה
* קירוי מגרש הספורט
* שדרוג בית הרב
* הקמת בית עלמין מושבי
* פיתוח סביבתי מקווה
* פיתוח סביבתי וותיקים
* הוספת פרגולות לאסם ופיתוח סביבתי
* הקמת מבנה אשכולי בכניסה למושב ואיגום שירותים כגון מרפאה,דואר בית קפה ומרכז חוגים אשכולי

**פיתוח – מראה פני המושב**

* גיוס גנן ואיש ניקיון במשרה מלאה ושיפור הניקיון הכללי של המושב.
* שתילת כמות עצים משמעותית ושיפור ההצללה הכללית ברחובות
* החלפת תאורה לחסכונית
* הוספת גופי תאורה
* מיספור בתים ושילוט רחובות
* פיתוח כביש הכניסה למושב
* נטיעת עצים במרחב הכניסה למושב – שטח חקלאי כושי דר
* הגדלה וסידור החניה ליד האסם
* פיתוח סביבתי באזור מבנה הנוער – וותיקין – מועדון
* טיפול בצמחיה פרטית הגולשת למרחב הציבורי
* שינוי תפיסת הוצאת הגזם מהבתים והמשקים כך שלא תפגע במראה המושב
* הגדלת החניות באיזור ביה"כ בני פורת
* סידור כיכר המיסדים, לאפשר גישה למכולת מתוך הכיכר ופתיחת הציר החד סיטרי
* שביל מואר לברקת, פרויקט משותף עם ועד האגודה

**פיתוח – עסקי**

* הגדלת ההכנסות מהאסם – אירועי חוץ התואמים את אופי המושב.
* הגדלת ההכנסות מהמכולת
* הקמת גגות סולאריים ע"ג מבני הציבור
* הגדלת ההכנסות ע"י החלפת גופי תאורה לחסכוניים.
* צמצום הוצאות הוועד

**שירות לתושב**

**קופ"ח :**

* איחוד קופות החולים של טירת יהודה- ברקת – גבעת כח
* שיפור השירות הכללי שניתן ע"י קופת החולים
* הרחבת שעות הפעילות של המרפאה
* החלפת הרופאה הקיימת
* הוספת אחות קבועה
* הוספת בית מרקחת
* הוספת טיפת חלב
* ביקורי בית קבועים אצל אנשים המתקשים להגיע למרפאה.

**דואר:**

* הקמת סניף דואר מאוייש אשכולי לטירת יהודה-ברקת וגבעת כח

**מכולת:**

* שיפור מראה כללי של המכולת
* הגדלת שעות הפתיחה
* הרחבת סל המוצרים והשירותים הניתנים ע"י המכולת
* הוזלת סל המוצרים
* הקמת מערכת חיוב חדשנית (קופה)
* הצבת כספומט
* הצגת מחירים על כל מוצר

**שירות מוניציפלי לתושב:**

* הגדלת השקיפות
* פרסום פרוטוקולים מישיבות הוועד
* הוצאת סקרים לתושבים ע"מ לקבל חוו"ד על פעילויות שונות במושב
* הגדלת החברים ברשימת התפוצה המושבית
* עדכון שוטף של אתר האינטרנט ודף הפייסבוק
* שיפור הזמינות לתושב למענה בתחומים שקשורים לפעילות הוועד.
* צמצום פערי הגביה במושב.
* הגדלת המעורבות בנושאי רווחה**.**

**ביטחון:**

* הגדלת מערך המצלמות הפנימיות וההקיפיות במושב
* הגדלת מערך המתנדבים
* תקצוב פעילויות גיבוש מתנדבי הביטחון.

**בברכה,**

**וועד מקומי טירת יהודה**